b'\n_START_ARTICLE_\nLetalsko gorivo\n_START_SECTION_\nKerozin\n_START_PARAGRAPH_\nTurbinsko gorivo mora imeti nizko vizkoznost pri nizki temperaturi, imeti dolo\xc4\x8deno gostoto in dolo\xc4\x8deno kurilno vrednost. Goreti mora \xc4\x8disto in biti kemi\xc4\x8dno stabilno pri velikih temperaturah. Mora imeti tudi nizko vnetljivost in biti karseda varno za rokovanje. Primer takega goriva je kerozin. Uporabljajo ga prakti\xc4\x8dno vsi turbinski motorji, ki je na voljo pri skoraj vsakem ve\xc4\x8djem letali\xc5\xa1\xc4\x8du. Tako reaktivna, turbopropelerska letala in turbogredni (turboosni) helikopterji po vsem svetu, uporabljajo isto gorivo. Tudi batni dizel motorji v manj\xc5\xa1ih \xc5\xa1portnih letalih lahko delujejo na kerozin, ki je tudi cenej\xc5\xa1i od drugih vrst goriva.\n_START_SECTION_\nAvtomobilski bencin (MoGas)\n_START_PARAGRAPH_\nVe\xc4\x8dino ultralight letal poganja navadni avtomobilski bencin (motor gasoline), zelo raz\xc5\xa1irjen je motor ROTAX 912. Slednji motor sam nastavlja me\xc5\xa1anico za bolj optimalno delovanje, pri motorjih na 100LL piloti skoraj vedno letijo za zelo bogato me\xc5\xa1anico.\n_START_SECTION_\nAlternativna goriva\n_START_PARAGRAPH_\nLetalski motorji, tako batni, kot turbinski, lahko delujejo na ve\xc4\x8d vrst goriv. Izvedli so lete z biogorivi brez nobenih tehni\xc4\x8dnih te\xc5\xbeav. Zaradi velike kurilne vrednosti so bolj primerna oljnata goriva, ki so tudi po sestavi precej podobna kerozinu, mo\xc5\xbena je tudi uporaba alkohola (etanola), vendar z manj\xc5\xa1im doletom pri slednjem._NEWLINE_Rusi so uspe\xc5\xa1no testirali Tu-206z zemeljskim plinom. Precej so pove\xc4\x8dali prostornino trupa zaradi manj\xc5\xa1e gostote zemeljskega plina in velikega volumna._NEWLINE_Obstajajo tudi na\xc4\x8drti za vodikovo letalo (kurilna vrednost 140 MJ/kg, 3,5x ve\xc4\x8d kot kerozin), vendar je tukaj \xc5\xa1e ve\xc4\x8dji problem s hranjenjem, predvsem zaradi velike prostornine tudi pri kriogeni\xc4\x8dnih pogojih._NEWLINE_Na zemlji so Ameri\xc4\x8dani in Rusi testirali tudi reaktivni pogon, ki je imel jedrski reaktor kot vir toplote. Imel bi skoraj neomejeni dolet in trajanje poleta. Vendar je tukaj velik problem sevanja na posadko in okolico, ter problemi v primeru strmoglavljenja.'